27/10/2021 | Administración LocalMunicipal
Carballo
Convocatoria de axudas de conciliación familiar e laboral 2021

BASES DA CONVOCATORIA DE AXUDAS PARA A CONCILIACIÓN DA VIDA FAMILIAR E LABORAL NO ANO 2021 1. OBXETO. É obxecto desta convocatoria a concesión de axudas para promover a conciliación da vida persoal, familiar e laboral facilitando a corresponsabilidade dos membros da unidade familiar no coidado de menores e familiares mediante un apoio económico ao maior gasto que están a ter as persoas traballadoras, ou con posibilidade de incorporarse ao mundo laboral a través dun contrato de traballo, como consecuencia da crise do COVID19, evitar a discriminación laboral das mulleres en calquera ámbito de actuación, de conformidade co previsto na Lei 38/2003, do 17 de novembro, Xeral de Subvencións, no Regulamento Xeral de Subvencións, aprobado por Real Decreto 887/2006, do 21 de xullo, e na Ordenanza Xeral de Subvencións do Excmo. Concello de Carballo.2. FINALIDADE DA CONVOCATORIA. Estas axudas responden ao interese da Área de Igualdade e Benestar do Concello de Carballo por artellar políticas apropiadas para dar cobertura ás necesidades das familias con menores a seu cargo (de 3 a 12 anos, ou ata 16 cando os menores teñan recoñecida una discapacidade igual ou superior ao 33%), que precisen conciliar a súa vida laboral e familiar. Estas axudas só se poderán recibir polos servizos contratados fóra dos centros escolares. As axudas consistirán no reembolso do gasto realizado entre o 1 de xaneiro de 2021 e o 30 de outubro de 2021. Estas axudas serán compatibles con outras axudas públicas ou privadas para a mesma finalidade, sempre e cando a suma das mesmas non supere o 100% do gasto efectivamente realizado. Neste caso, as axudas serán minoradas ata ese límite.3. CONDICIÓNS. Estas axudas económicas teñen por obxeto proporcionar durante o ano 2021 un apoio económico que axude a costear un recurso de conciliación familiar e sociolaboral complementario, ante a incompatibilidade dos horarios laboráis e os centros de educación. Sempre que non exista un recurso público que poida dar resposta ás necesidades da familia (Plan Concilia, comedor escolar, actividades extraescolares de AMPAS, etc.) Consideraránse actividades subvencionables  LÍNEA 1 DE AXUDAS-CONCILIACIÓN DE VERÁN. Os campamentos de verán.  LÍNEA 2 DE AXUDAS-CONCILIACIÓN DURANTE O CURSO ACADÉMICO. Mediante esta línea de axudas, poderán ser subvencionadas as seguintes actividades: a) O coidado e transporte das persoas menores de idade por parte de escolas infantiles ou centros de ocio, sempre que no centro educativo non esté instaurado o Programa Concilia do Concello de Carballo. b) O servizo de comedor por parte dunha entidade privada, sempre e cando exista incompatibilidade horaria dos proxenitores e que non se dipoña de praza de comedor. c) As actividades extraescolares fora do centro educativo sempre e cando non exista oferta por parte da AMPA ou outra entidade.4. CRITERIOS DE CONCESIÓN. A concesión das axudas deberá axustarse aos criterios seguintes: 1. Será requisito indispensable estar empadroado e ser fillo/a de pais empadroados no termo municipal de Carballo, con veciñanza no municipio cunha antiguidade mínima de seis meses, e convivir co beneficiario/a.1. Poderán optar a una axuda aqueles/as solicitantes cuns ingresos familiares anuais que non excedan o establecido nestas bases.2. Que exista incompatibilidade dos dous proxenitores para conciliar a sua vida familiar e laboral.5. CRÉDITO. O crédito total destinado á concesión de axudas ás familiras para as actividades de Conciliación no Concello de Carballo para o ano 2021 ascende a quince mil euros (15.000 €). Este importe irá con cargo á aplicación orzamentaria 2310.48901 do Orzamento Xeral do Concello de Carballo.6. CRITERIOS DE VALORACIÓN. Será necesaria unha puntuación mínima de 8 puntos para que o proxecto sexa subvencionado. A valoración de cada expediente de solicitude farase en función dos siguientes criterios: Cálculo da renda familiar: Os ingresos familiares calcularánse por agregación das rendas mensuais de cada un dos membros computables da unidade familiar que obteñan ingresos de calquera natureza. Para os efectos do cálculo a, computarán por dous os membros da unidade familiar (pais, nais, solicitante e irmáns/ás) cunha discapacidade igual ou superior ao 33% ou que acrediten unha pensión de incapacidade permanente nos graos de total, absoluta ou grande invalidez ou que teñan recoñecida a condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade. Membros computables: 1.–Considerarase membro computable da unidade familiar os país/nais non separados legalmente e, no seu caso, o titor/a ou a persoa encargada da garda e protección do/a menor, o/a solicitante, os irmáns ou irmás con discapacidade física, psíquica ou sensorial que convivan no domicilio familiar ou incapacitados xudicialmente, suxeitos á patria potestade prorrogada ou rehabilitada, e os irmáns ou irmás menores de idade, con excepción dos emancipados, e os irmáns/ás solteiros/as menores de 25 anos que convivan no domicilio familiar.2.–Cando non exista vínculo matrimonial, a unidade familiar entenderase constituída polos pais, nais e todos os fillos/as que convivan e que reúnan os requisitos citados anteriormente. No caso de que non exista convivencia deberá acreditarse documentalmente mediante o correspondente certificado de convivencia ou volante de empadroamento colectivo ou outros documentos que acrediten suficientemente tal extremo.3.–No caso de familias monoparentais en que conviva un só proxenitor/a ou titor/a co/a solicitante, deberá acreditarse documentalmente esta circunstancia. No caso de divorcio ou separación legal dos/as país/nais non se considerará membro computable aquel que non conviva co/a solicitante. Non obstante, se é o caso, terá a consideración de membro computable o novo cónxuxe ou persoa unida por análoga relación, e as rendas incluiranse dentro do cómputo da renda familiar. Nos supostos de custodia compartida non se considerarán familias monoparentais. Neste caso, cada un dos/as proxenitores/as poderá solicitar a axuda, achegando exclusivamente os seus datos e os da súa unidade familiar, e en caso de resultar adxudicatario obterá o 50% da axuda prevista. No caso de que só un dos proxenitores solicitase a axuda, achegando ademais os datos económicos do outro proxenitor/a, optará, no seu caso, ao 100% da axuda prevista nestas bases.4.–No caso de falecemento dalgún dos/as proxenitores/as do/a solicitante que convivisen con el/ela, acreditarase mediante certificado de defunción ou fotocopia do libro de familia onde figura esta circunstancia.5.–A separación ou divorcio acreditarase mediante sentenza xudicial que a determine ou convenio regulador onde conste a custodia do/a menor.6.–No caso de separación ou divorcio dos/as proxenitores/as con custodia compartida acreditada mediante sentenza xudicial, as rendas de ambos/as incluiranse dentro do cómputo da renda familiar.7.–En casos especiais en que a unidade familiar non estea conformada do xeito establecido no punto 1., deberá achegarse certificado ou volante de convivencia colectivo en que figure o/a solicitante polo cal se solicita a axuda e todos os familiares que convivan con el/ela, así como certificado dos servizos sociais do municipio que acredite tal extremo.8.–Nos supostos en que o solicitante da axuda sexa un/unha menor en situación de acollemento, será de aplicación á familia de acollida o disposto nos parágrafos anteriores.9.–Nos casos de violencia de xénero, no ámbito familiar quedarán excluídos no cómputo das rendas os ingresos do agresor, considerándose a familia como monoparental.7. CONTÍA DA SUBVENCIÓN. CÓMPUTO DE VALORACIÓN APLICABLE De 16 puntos en diante: axuda do 100% das cotas. De 14 a 16 puntos: axuda do 75% das cotas. De 11 a 13 puntos: axuda do 50% das cotas. De 8 a 10 puntos: axuda do 25% das cotas. Menos de 8 puntos: sen dereito a axuda. En ningún caso o importe da subvención será superior a cantidade solicitada. O importe da axuda non superará os 200 € para as actividades da línea 1 nin os 500 € no caso da línea 2.8. SOLICITUDES. As solicitudes para tomar parte nesta convocatoria deberán presentarse en impreso oficial en calquera dos Rexistros do Concello de Carballo, ou por calquera dos medios establecidos no artigo 16 da Lei 39/2015, O prazo de presentación de solicitudes será: LÍNEA 1 e LÍNEA 2: de 15 días naturais, contados dende o seguinte a publicación do extracto da convocatoria no Boletín Oficial da Provincia da Coruña, a través da BDNS. O impreso oficial facilitarase na web do Concello de Carballo e nas oficinas municipais de Servizos Sociais A presentación pode facerse na sede electrónica do Concello de Carballo https://www.sede. carballo. org co impreso de solicitude entregaranse os seguintes documentos obrigatoriamente os sinalados en negrita: a) Fotocopia do libro de familia no cal figuren todos os membros da unidade familiar ou Certificados Literais de Nacemento. No caso de non ter libro de familia ou se a situación familiar non coincide coa reflectida no libro, terá que presentarse documento ou documentos que acrediten a vinculacion dos membros da unidade familiar. b) Fotocopia do DNI ou NIF provisional do beneficiario/a (neno/a) e fotocopia do DNI do pai, naioutitor/a que conste na solicitude da axuda. c) No caso de discapacidade do/a neno/a, do/a solicitante ou de algún dos membros da unidade familiar incluídos na solicitude deberá acompañarse copia compulsada de: – Certificado emitido polo órgano competente do grao de discapacidade cunha porcentaxe igual ou superior ao 33%, – Resolución ou certificado emitido pola Seguridade Social de pensión de incapacidade permanente nos graos de total, absoluta ou grande invalidez. – Documentación acreditativa da condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade. d) En caso de persoas activas as tres últimas nóminas (correspondentes aos tres meses inmediatamente anteriores a solicitude), de todos os membros da unidade familar, ou no caso de autónomos a última declaración trimestral (modelo 130). e) Documentación acreditativa de calquera outra circunstancia que se alegue para que se teña en conta nos criterios de concesión.(resolucións de prestacións económicas do SEPE, Ingreso Mínimo Vital, Expediente de Regulación Temporal de Emprego ou calquera outro organismo público) f) Factura expedida pola entidade organizadora do pagamento da actividade ou documento acreditativo equivalente, con validez no tráfico xuridico-mercantil. g) Acreditación da situación familiar mediante a sentenza xudicial. h) Declaración xurada de que non percibe outras axudas de calquera tipo para a mesma finalidade ou, no caso de telas solicitado e non ter aínda resposta, indicar a que organismo. i) Xustificante de titularidade onde constará o número de conta (co IBAN) a nome do/a beneficiario/a (neno/a) da axuda. Cando o beneficiario/a fose menor de idade, deberá constar tamén como titular o pai, nai ou titor/a que conste na solicitude de axuda. j) Declaración xurada de que está ao corrente coas obrigas tributarias coa Axencia Tributaria e coa Seguridade Social. K) En caso de incompatibilidade horaria por motivos laborais ou formativos, certificación da empresa contratante ou do centro de formación no que constará o horario laboral/formativo de duración estable e non puntual. Se hai dous/úas proxenitores/as ou convivintes, a incompatibilidade debe acreditarse para ambos/as l) Certificado de Monoparentalidade A documentación que se presente deberá ter validez na data de finalización do prazo de presentación de solicitudes. E calquera outra que se considere oportuna para a obtención e verificación de datos. No suposto de que as solicitudes presentadas non reúnan os requisitos sinalados, requiriráselles aos/ás interesados/as que no prazo de dez (10) días emenden as anomalías advertidas, procedéndose no caso contrario ao arquivo da solicitude. A presentación de solicitude da axuda implicará a autorización ao Concello de Carballo para comprobar a veracidade dos datos ou para facer as consultas a outras administracións que considere oportunas para solicitar a información necesaria para a adxudicación da axuda, sendo necesaria tamén a autorización do resto dos membros computables da unidade familiar que obteñan ingresos, que deberán asinar para tal fin no impreso de solicitude e indicar o seu NIF.9. AVALIACIÓN. As solicitudes presentadas serán valoradas de acordo cos criterios de outorgamento especificados nestas bases. A concesión das axudas realizarase en réxime de concorrencia competitiva e resolverá a Xunta de Goberno Local, logo da proposta motivada da Comisión avaliadora correspondente. A dita comisión estará formada por: – Presidenta: concelleira delegada de Servizos Sociais. – Vogais: xefa de área do Departamento de Servizos Sociais e Traballadora Social do departamento e un/una concelleira/o delegada/o. – Na Comisión avaliadora actuará como secretario/a, sen voto, un/unha funcionario/a da unidade administrativa á que lle corresponda a súa tramitación.10. PAGAMENTO. O pagamento das axudas efectuaráselle á/ao solicitante da axuda (ao beneficiaria/o ou á/ao seu representante legal segundo proceda) na conta bancaria faciliatada, unha vez resolta a concesión das axudas, sen necesidade de presentar ningún tipo de xustificación tendo en conta que esta xa deberá formar parte da documentación que acompaña a solicitude. Todas as axudas están suxeitas ao imposto sobre a renda das persoas físicas.11. OBRIGAS DAS PERSOAS BENEFICIARIAS. Os/as beneficiarios das axudas están obrigados a destinar a axuda finalidade para a que se concede, podendo o Concello solicitarlle que acredite ante a entidade concedente o cumprimento dos requisitos e condicións que determinen a concesión da axuda. Estas axudas serán compatibles con outras axudas públicas ou privadas para a mesma finalidade, sempre e cando a suma das mesmas non supere o 100% do gasto efectivamente realizado. Neste caso, as axudas serán minoradas ata ese límite. Polo tanto, as/os beneficiarias/os das axudas deberán comunicarle ao Concello de Carballo a obtención doutras axudas ou subvencións para a mesma finalidade. O Concello poderá esixir a devolución da axuda se ten coñecemento de que a/o beneficiaria/o obtivo outras subvencións ou axudas para a mesma finalidade. Os/as beneficiarios deberán someterse ás actuacións de comprobación do Concello e ás de control financeiro que corresponde á Intervención Municipal así como facilitar toda a información que llesexa requerida pola Intervención Xeral da Comunidade Autónoma, polo Tribunal de Contas e polo Consello de Contas no exercicio das súas funcións.12. PROTECCIÓN DE DATOS. De conformidade coa Lei Orgánica 15/1999, do 13 de decembro, de protección de datos de carácter persoal (LOPD), infórmase que os datos suministrados nos formularios que se presenten a esta convocatoria poden pasar a formar parte dun ficheiro automatizado de titularidade do Concello de Carballo, cuxa finalidade é a xestión da convocatoria para a que se presenta esta solicitude. O responsable dos datos recollidos será a Concellaría de Servizos Sociais, con enderezo en Praza do Concello, s/n, 15100 Carballo. O Concello de Carballo e a Concellaría de Servizos Sociais comprométense a adoptar as medidas de seguridade que correspondan en cumprimento do establecido na lexislación vixente en materia de protección de datos de carácter persoal. O interesado poderá exercer os seus dereitos de acceso, rectificación, cancelación e oposición, entregando o formulario disposto para tal finalidade no Rexistro de Entrada Municipal, no enderezo electrónico lopd@carballo. orgou chamando ao tfno.981 704 703.13. NORMATIVA APLICABLE. Con respecto ao non previsto nestas bases aplicarase supletoriamente:  Lei 38/2003, do 17 de novembro, xeral de subvencións.  R. D.887/2006 polo que se aproba o Regulamento de desenvolvemento da Lei 38/2003, do 17 de novembro, xeral de subvencións.  Lei 9/2007 de 2007, do 13 de xuño, de Subvencións de Galicia.  Ordenanza Xeral de Subvencións do Concello de Carballo.  Lei 39/2015, do 1 de outubro, Reguladora do Procedemento Administrativo Común.14. RECURSOS CONTRA AS PRESENTES BASES. As presentes bases reguladoras e cantos actos administrativos se derivaren delas poderán ser impugnados polos interesados nos casos e na forma prevista nos artigos 112 e seguintes da Lei 39/2015, do 1 de outubro, do procedemento administrativo común das administracións públicas.15. TRANSPARENCIA. De conformidade co art.17 da Lei 1/2016, do 18 de xaneiro, de transparencia e bo goberno, e co artigo 15.2. c) da Lei 9/2007, do 13 de xuño, de subvencións de Galicia, a relación provisional e definitiva de persoas beneficiarias da prestación de comedor publicarase no taboleiro de edictos e na páxina web dos servizos sociais municipais, polo que a presentación da solicitude leva implícita a autorización para o tratamento necesario dos datos das persoas beneficiarias e a referida publicidade. De conformidade co previsto nos artigos 17.3. b) e 20.8. a) da Lei 38/2003, do 17 de novembro, xeral de subvencións, o Concello de Carballo remitirá á Base de Datos Nacional de Subvencións información da convocatoria e dos acordos de concesión recaídos. En virtude do disposto no artigo 4 da Lei 1/2016, do 18 de xaneiro, as persoas físicas e xurídicas beneficiarias de subvencións, están obrigadas a fornecer á Administración, ao organismo ou á entidade das previstas no artigo 3.1 da Lei 1/2016, do 18 de xaneiro, á que se atopen vinculadas, previo requirimento, toda a información necesaria para o cumprimento por aquela das obrigas previstas no título I da citada lei. Carballo, a 15 de outubro de 2021. O alcalde Evencio Ferrero Rodríguez